text: Stop jeres brok
  18 august 2015 kl. 07.42
  Brok over folkeskolereformen i offentligheden fra lærernes side må stoppe.
  Sådan lyder det fra Mette With Hagensen, der er formand for Skole og Forældre, en landsforening for forældre i folkeskolen. Det skriver Politiken i dag.
  -Lærerne siger Politikerne ødelægger skolen. Jeg siger nej, skolereformen er ikke en ødelæggelse, det er en ændring. Der er et politisk flertal bag reformen, og sådan er det. Det skal lærerne og alle vi andre acceptere, siger hun til Politiken.
  Ellers risikerer lærernes negative forudsigelser om folkeskolen at blive til virkelighed, siger Mette With Hagensen.
  Også elever og skoleledere mener, at lærerne skal tage arbejdshandskerne på, mens formand for Danmarks Lærerforening, Anders Bondo Christensen, siger, at hvis ikke lærerne kan se et »positivt perspektiv«, så forventer han ikke, at de skal tale konstruktivt om reformen.
  Læs hele artiklen i Politiken
  http://pol.dk/2798711
  